KOMISIJAS ZIŅOJUMS EIROPAS PARLAMENTAM UN PADOMEI par ELGF izdevumiem Agrīnās brīdināšanas sistēma Nr. 1-4/2013 /* COM/2013/0425 final */





SATURS 1........... ELGF 2013. gada budžeta procedūra............................................................................... 3 2........... ELGF piešķirtie ieņēmumi................................................................................................. 3 3........... Piezīmes par ELGF 2013. gada budžeta izpildi.................................................................. 4 4........... ELGF piešķirto ieņēmumu izpilde...................................................................................... 6 5........... Secinājumi........................................................................................................................ 7 1. pielikums 2. pielikums || ELGF 2013. gada budžeta procedūra Provizorisks ELGF apropriāciju izlietojums līdz 28.02.2013. 1. ELGF 2013. gada budžeta procedūra Eiropas Lauksaimniecības garantiju fonda (ELGF) budžeta procedūra 2013. gadam un attiecīgās apropriāciju summas katrā procedūras posmā apkopotas tabulā 1. pielikumā. Eiropas Parlaments 2012. gada 12. decembrī pieņēma ELGF 2013. gada budžetu. Budžetā iekļautas saistību apropriācijas un maksājumu apropriācijas šādā apmērā: – EUR 43 654,7 miljoni un EUR 43 660 miljoni attiecīgi lauksaimniecības tirgus pasākumiem un tiešajiem atbalstiem (5. politikas joma), – EUR 274,7 miljoni un EUR 247,3 miljoni attiecīgi par veterinārajiem un augu veselības pasākumiem (17. politikas joma), – EUR 27,2 miljoni un EUR 26,9 miljoni attiecīgi zivsaimniecībai (11. politikas joma). ELGF budžeta kopējās saistību apropriācijas ir EUR 43 956,5 miljoni un maksājumu apropriācijas — EUR 43 934,2 miljoni. Atšķirība starp saistību apropriācijām un maksājumu apropriācijām rodas tāpēc, ka dažiem Komisijas tieši īstenotiem pasākumiem izmanto diferencētas apropriācijas. Šīs shēmas attiecas galvenokārt uz lauksaimniecības produktu veicināšanas pasākumiem, lauksaimniecības politikas stratēģijas un koordinācijas pasākumiem, kā arī zivsaimniecības un veterinārajiem un augu veselības pasākumiem. 2. ELGF piešķirtie ieņēmumi Pamatojoties uz 34. panta noteikumiem Padomes Regulā (EK) Nr. 1290/2005 par kopējās lauksaimniecības politikas finansēšanu, ieņēmumus, kas gūti no atbilstības pārbaužu lēmumos noteiktajām finanšu korekcijām, no pārkāpumiem un no piena nodevas, uzskata par piešķirtajiem ieņēmumiem ELGF izdevumu finansēšanai. Saskaņā ar šiem noteikumiem piešķirtos ieņēmumus var izmantot, lai finansētu visus ELGF izdevumus. Ja daļu no šiem ieņēmumiem neizmanto, šo daļu automātiski pārnes uz nākamo budžeta gadu[1]. ELGF 2013. gada budžetā ietilpst: Komisijas jaunākās aplēses par vajadzībām finansēt paredzētos izdevumus tirgus pasākumiem un tiešajam atbalstam un aplēses par piešķirtajiem ieņēmumiem, kurus bija paredzēts saņemt attiecīgā budžeta gada laikā, un piešķirto ieņēmumu pārnestais atlikums, kas pieejams no iepriekšējā budžeta gada. ELGF apropriāciju apmēra priekšlikumā 2013. gada budžetam Komisija ņēmusi vērā paredzamos kopējos piešķirtos ieņēmumus un 2013. gadam pieprasīto apropriāciju līmeni, kas aprēķināts, no aplēstajām vajadzībām atņemot aplēstos piešķirtos ieņēmumus. Budžeta lēmējinstitūcija pieņēma jauno ELGF budžetu, ņemot vērā paredzētos piešķirtos ieņēmumus. ELGF 2013. gada budžeta sagatavošanas laikā pieejamo piešķirto ieņēmumu kopsummu Komisija aplēsa EUR 1533 miljonu apmērā. Konkrēti: – piešķirto ieņēmumu apjomu, ko paredzēts gūt 2013. budžeta gadā, aplēsa EUR 628 miljonu apmērā; paredzētos ieņēmumus no atbilstības pārbaužu korekcijām un pārkāpumiem aplēsa attiecīgi EUR 389 miljonu un EUR 161 miljona apmērā; ieņēmumus no piena nodevas aplēsa EUR 78 miljonu apmērā; – piešķirto ieņēmumu apjomu, ko paredzēts pārnest no 2012. gada budžeta uz 2013. gada budžetu, aplēsa EUR 905 miljonu apmērā (ietverot Cukura rūpniecības restrukturizācijas fonda atlikumu, ko aplēsa EUR 675 miljonu apmērā). Komisija 2013. gada budžetā sākotnēji aplēstos ieņēmumus EUR 1533 miljonu apmērā piešķīra divām shēmām. Konkrēti: – EUR 500 miljonus piešķīra darbības fondiem, kas paredzēti ražotāju organizācijām augļu un dārzeņu nozarē, un – EUR 1033 miljonus piešķīra vienotā maksājuma shēmai. Saskaņā ar Komisijas priekšlikumu budžeta lēmējinstitūcija nobalsoja par apropriācijām šīm divām shēmām attiecīgi EUR 267 miljonu un EUR 30 635 miljonu apmērā. Nobalsoto apropriāciju summa un iepriekš minētie piešķirtie ieņēmumi atbilst aplēstajai pieejamo apropriāciju kopsummai, no kuras EUR 767 miljoni pieprasīti darbības fondiem, kuri paredzēti ražotāju organizācijām augļu un dārzeņu nozarē, bet EUR 31 668 miljoni — vienotā maksājuma shēmai. Šā dokumenta 2. pielikumā, kurā apkopots 2013. gada budžeta provizorisks izlietojums līdz 2013. gada 28. februārim, iepriekš minētajām divām shēmām piešķirtās apropriācijas iekļautas augļu un dārzeņu nozarē pantu līmenī un atsaistīto tiešo atbalstu budžeta apropriācijās, kuru apjoms ir attiecīgi EUR 611 miljoni un EUR 38 076 miljoni, neņemot vērā iepriekš minētos piešķirtos ieņēmumus. Pieskaitot šiem sektoriem piešķirtos ieņēmumus, 2013. gada budžetā paredzēto apropriāciju kopsumma augļu un dārzeņu nozarē ir EUR 1111 miljoni, bet atsaistīto tiešo atbalstu jomā — EUR 39 109 miljoni. 3. Piezīmes par ELGF 2013. gada budžeta provizorisko izpildi Provizoriskais budžeta izpildes līmenis laikā no 2012. gada 16. oktobra līdz 2013. gada 28. februārim parādīts 2. pielikumā. Šis izpildes līmenis salīdzināts ar izdevumu profilu, ko raksturo rādītājs, kas noteikts, pamatojoties uz Padomes Regulas (EK) Nr. 1290/2005 20. panta noteikumiem. Turpinājumā sniegtas īsas piezīmes par dažiem budžeta pantiem, kuros redzamas ievērojamākās atšķirības starp faktisko un paredzēto izpildes līmeni 2013. gada budžetā. 3.1. Tirgus pasākumi Salīdzinājumā ar budžeta piešķirto apropriāciju līmeni apropriāciju izlietojums intervences pasākumiem lauksaimniecības tirgos bija par EUR 161,1 miljonu augstāks atbilstoši rādītāja līmenim 2013. gada 28. februārī. Šī atšķirība galvenokārt ir saistīta ar augļu un dārzeņu nozari. 3.1.1. Augļi un dārzeņi (+ EUR 158,9 miljoni salīdzinājumā ar piešķirtajām apropriācijām) Attiecībā uz piešķirtajām apropriācijām šis izpildes līmenis galvenokārt saistāms ar izdevumiem par darbības fondiem ražotāju organizāciju shēmā, ko finansē gan ar piešķirtajām budžeta apropriācijām, gan ar ieņēmumiem, kas šai shēmai piešķirti 2013. gada budžetā (NB! Sīkāku informāciju sk. 2. punktā). Šis izpildes līmenis periodam līdz 2013. gada 28. februārim ir nobalsoto budžeta apropriāciju rādītāja izmantošanas rezultāts, jo tajā nav iekļauti šai nozarei piešķirtie ieņēmumi. Turklāt izskatāmajā laika posmā dalībvalstis veica maksājumus ritmā, kas bija ātrāks nekā rādītāja līmenis, kas noteikts ražotāju grupu atbalstam sākotnējās atzīšanas shēmā. Patlaban Komisija uzskata, ka šai nozarei pieejamais kopējais apropriāciju apjoms būs pietiekams dalībvalstu paredzamo izdevumu segšanai 2013. gadā. 2. pielikuma pagaidu izpildes tabulas zemsvītras piezīmē * norādīts, kāda būtu situācija, ja rādītājs periodam līdz 2013. gada 28. februārim būtu piemērots visām apropriācijām, kas, kā paredzams, būs pieejamas šīs nozares finansēšanai. Kā norādīts 2. punktā, paredzamo šai nozarei pieejamo kopējo finansējumu veido nobalsotās budžeta apropriācijas EUR 611 miljonu apmērā un šai nozarei piešķirtie ieņēmumi, kas aplēsti EUR 500 miljonu apmērā. Tāpēc, ja šis rādītājs būtu piemērots kopējam finansējumam EUR 1111 miljonu apmērā, kas, kā paredzams, būs pieejams šai nozarei, tad iegūtu pārsniegumu EUR 37,2 miljonu apmērā, ko var izskaidrot ar ātrāku to apropriāciju izlietojumu, kas pieejamas ražotāju grupu atbalstam saistībā ar pagaidu atzīšanu, ko izraisīja lēnāka izpilde 2012. budžeta gada beigās. Patlaban uzskata, ka tā ir pagaidu rakstura situācija. 3.2. Tiešie atbalsti Apropriāciju izlietojums tiešajam atbalstam salīdzinājumā ar rādītāja līmeni 2012. gada 28. februārī bija par EUR 1562,3 miljoniem augstāks. 3.2.1. Atsaistītie tiešie atbalsti (+ EUR 1 541,9 miljoni salīdzinājumā ar piešķirtajām apropriācijām) Attiecībā uz piešķirtajām apropriācijām jānorāda, ka vienotā maksājuma shēma (VMS) uzrāda izpildes pārsniegumu, kas rodas, piemērojot periodam līdz 2013. gada 28. februārim noteikto rādītāju piešķirtajām budžeta apropriācijām, kas neietver šai nozarei piešķirtos ieņēmumus. VMS īstenošana 2013. gada 28. februārī notiek ātrākā ritmā: 95 % salīdzinājumā ar 94,3 % 2012. gadā. No otras puses, pieejamo apropriāciju izlietojums attiecībā uz vienotā platībmaksājuma shēmu (SAPS) un citām shēmām šajā nozarē ir bijis lēnāks, nekā tika paredzēts, ņemot vērā rādītāja līmeni. Patiešām, attiecībā uz visām atsaistītajiem tiešajiem atbalstiem dalībvalstis līdz šim jau ir samaksājušas aptuveni 78 % no aplēstajām budžeta vajadzībām salīdzinājumā ar 89 % tajā pašā laikā 2012. gadā apmaksātajiem 2011. gada maksājumu prasījumiem. 2. pielikuma pagaidu izpildes tabulas zemsvītras piezīmē * norādīts, kāda būtu situācija, ja rādītājs periodam līdz 2013. gada 28. februārim būtu piemērots visām apropriācijām, kas, kā paredzams, būs pieejamas atsaistīto tiešo atbalstu finansēšanai. Kā norādīts 2. punktā, paredzamo atsaistītajiem tiešajiem atbalstiem pieejamo kopējo finansējumu veido piešķirtās budžeta apropriācijas EUR 38 076 miljonu apmērā un atsaistītajiem tiešajiem atbalstiem piešķirtie ieņēmumi, kas aplēsti EUR 1033 miljonu apmērā. Tāpēc, ja šis rādītājs būtu piemērots kopējam finansējumam EUR 39 109 miljonu apmērā, kas, kā sagaidāms, būs pieejams atsaistītiem tiešajiem atbalstiem, novērotais izpildes pārsniegums būs EUR 599,1 miljona apmērā. Šī atšķirība izriet no tā, ka VMS rādītājs ir balstīts uz vidējo maksājumu ritmu laikposmā no 2010.–2012. gadam un tas ir 93,5 % salīdzinājumā ar faktisko izpildi 95 % līdz 2013. gada 28. februārim. Komisija turpinās cieši sekot šim budžeta pantam, lai nodrošinātu, ka piešķirtās apropriācijas un ieņēmumi ir pietiekami, lai segtu faktisko budžeta izpildi. 3.3. Lauksaimniecības izdevumu revīzija 3.3.1. Iepriekšējo gadu grāmatojumu noskaidrošana (+ EUR 54,0 miljoni) Līdz 2013. gada 28. februārim dalībvalstis vēl nav deklarējušas visas grāmatojumu noskaidrošanas korekcijas, jo Komisija nav pieņēmusi lēmumu par grāmatojumu noskaidrošanu. Šāds pašreizējās izpildes līmenis iegūts no atbilstošā rādītāja līmeņa no 2013. gada 28. februāra. Jāatzīmē, ka Komisija grozījumu vēstulē 2013. gadam ierosināja korekcijas – EUR 56 miljonu apmērā, pamatojoties uz iepriekšējo gadu vidējo izpildi, jo šādas korekcijas nav paredzamas. Jaunajā budžeta projektā, kas izstrādāts novembrī pēc neveiksmes pirmajā saskaņošanas procedūrā, šī summa tika palielināta līdz – EUR 100 miljonu apmēram. Visbeidzot, pēc saskaņošanas 2012. gada 5. decembrī budžeta lēmējinstitūcija pieņēma 2013. gada budžetu, kurā šī summa galu galā tika noteikta – EUR 200 miljonu apmērā. Šajā posmā Komisija uzskata, ka sagaidāmās korekcijas no tās grāmatojumu noskaidrošanas lēmumiem un no dalībvalstu veikto atbalsta maksājumu termiņu neievērošanas varētu nebūt pietiekamas, lai pilnībā segtu lielāko summu – EUR 200 miljonu apmērā. Komisijai būtu vajadzīgs segt radušos budžeta negatīvo apropriāciju iztrūkumu, pārvietojot pozitīvas budžeta apropriācijas no citiem budžeta posteņiem, lai slēgtu šo budžeta pozīciju 2013. gadā. 4. ELGF piešķirto ieņēmumu izpilde Tabulā 2. pielikumā redzams, ka piešķirtie ieņēmumi uz 2013. gada 28. februāri iekasēti EUR 245,4 miljonu apmērā. Konkrēti: – ieņēmumi no korekcijām, pamatojoties uz atbilstības noskaidrošanas lēmumiem par summu EUR 107,9 miljonu apmērā ar budžeta gada beigās sagaidāmajām papildu summām; – ieņēmumi no pārkāpumiem ir aptuveni EUR 70,3 miljoni, turklāt līdz budžeta gada beigām ir paredzēts saņemt arī papildu summas; – pašlaik iekasēta lielākā daļa ieņēmumu no piena nodevas un tā ir aptuveni EUR 78,7 miljonu apmērā. Visbeidzot, piešķirto ieņēmumu summa, kas galu galā tika pārnesta no 2012. gada uz 2013. gadu, sasniedza EUR 1245,6 miljonus, ieskaitot atlikumu aptuveni EUR 755 miljonu apmērā pagaidu Cukura nozares restrukturizācijas fondam pēc visu pienācīgo fonda maksājumu veikšanas. Šī summa ir ievērojami vairāk nekā sākotnēji aplēstie EUR 905 miljoni. Tātad piešķirto ieņēmumu apjoms, kas pieejams ELGF izdevumu finansēšanai, 2013. gada 28. februārī ir EUR 1502,5 miljoni. Patlaban Komisijas aplēses ir tādas, ka piešķirto ieņēmumu summa, kas vēl jāsaņem, būtu EUR 371,1 miljons (aplēstie piešķirtie ieņēmumi, kas tiks gūti 2013. gada budžetā, ir EUR 628 miljoni, no kuriem saņemti EUR 256,9 miljoni). 5. Secinājumi ELGF 2013. gada budžeta apropriāciju provizoriskais izlietojums laika posmā līdz 2013. gada 28. februārim rāda, ka ikmēneša maksājumi dalībvalstu izdevumu atmaksāšanai par aptuveni EUR 1755,9 miljoniem pārsniedz rādītāja līmeni. Tas bija galvenokārt saistīts ar vispārējo atļauju, ko Komisija piešķīra, lai no 2012. gada 16. oktobra maksātu tiešo atbalstu avansus, kas paātrināja šo atbalstu maksājumu ritmu. Paredzams, ka šis ritms palēnināsies, jo tuvojas šo atbalstu maksājumu termiņš, proti, 2013. gada 30. jūnijs. Jau ir pieejami piešķirtie ieņēmumi EUR 1502,5 miljonu apmērā, un 2013. gadā vēl plānots saņemt summu EUR 371,1 miljona apmērā. Patlaban Komisija prognozē, ka piešķirto ieņēmumu summa, kas ir pieejama un kas būs pieejama gada laikā, tiks izmantota, lai segtu ražotāju organizāciju darbības fondiem un vienotā maksājuma shēmai vajadzīgo finansējumu, kā tas sākotnēji tika plānots 2013. gada budžeta veidošanas laikā. [1] Eiropas Parlamenta un Padomes Regulas (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, 14. pantā noteikts, ka iekšējos piešķirtos ieņēmumus var pārnest tikai par vienu gadu. Tādējādi, lai nodrošinātu pareizu budžeta pārvaldību, šie piešķirtie ieņēmumi parasti tiek izmantoti pirms attiecīgā budžeta panta piešķirtajām apropriācijām.